# Ai Ogura

Ai Ogura (japonès: 小椋藍) (Kiyose, 26 de gener de 2001) és un pilot de motociclisme japonès que ha estat Campió del món de Moto2 la temporada del 2024. Ogura competeix al mundial des del 2018 i a Moto2 des del 2021.

## Carrera esportiva
### Primers anys

Ogura va començar a competir amb pocket bikes al Japó el 2009. El 2015 va debutar a l'Asia Talent Cup, el 2016 va córrer a la MotoGP Rookies Cup i els anys 2017 i 2018 va competir a la categoria de Moto3 del Campionat d'Espanya de Velocitat (CEV).

### Moto3

El 2018, Ogura va debutar a la categoria de Moto3 del mundial de motociclisme competint com a comodí als Grans Premis d'Espanya, Països Baixos, Alemanya i Àustria amb una Honda NSF250R. Només hi va aconseguir un punt.
El 2019 va esdevenir pilot habitual de l'equip Asia, que li va confiar una Honda, com a company de Kaito Toba. Va acabar el campionat al desè lloc. El 2020, amb el mateix equip i un nou company, Yuki Kunii, va obtenir dos segons llocs i cinc de tercers i va acabar la temporada en tercera posició.

### Moto2

El 2021 va passar a la categoria de Moto2 amb el mateix equip, als comandaments d'una Kalex i amb Somkiat Chantra de company. Va obtenir un segon lloc i va tancar la temporada en vuitena posició, sent-ne també el segon millor debutant. El 2022 continuà a l'equip Honda Asia amb el mateix company que la temporada anterior. Al Gran Premi d'Espanya va obtenir la seva primera victòria al mundial i en va obtenir dues més al llarg de la temporada. Ogura va mantenir les seves opcions al títol fins a la cursa final, el Gran Premi de la Comunitat Valenciana, on s'hagué de retirar i finalment acabà com a subcampió darrere d'Augusto Fernández.
El 2023 acabà el seu tercer any a Moto2 amb l'Honda Team Asia en la novena posició final.

#### 2024

De cara al 2024 va entrar a l'equip MT Helmets - MSi, amb el suport d'Honda HRC. L'equip havia arribat a un acord amb Boscoscuro per a córrer amb el seu xassís durant les temporades del 2024 i 2025, cosa que suposava un repte per a Ogura, que havia estat corrent amb xassís Kalex durant les tres últimes temporades. El japonès va començar el campionat del 2024 amb actuacions consistents i va assolir el primer podi a Le Mans, on fou segon, i a la següent cursa, al circuit de Catalunya, va obtenir la seva primera victòria de la temporada davant del seu company d'equip i líder del campionat aleshores, el valencià Sergio García. Ogura va tornar a guanyar a Assen i va ser tercer a Sachsenring.
El 15 d'agost de 2024, abans del Gran Premi d'Àustria, Trackhouse Racing va anunciar que Ogura havia signat un contracte de 2 anys amb l'equip per a competir a la categoria de MotoGP les temporades del 2025 i 2026 amb una Aprilia, amb Raúl Fernández de company. Durant els entrenaments del mateix cap de setmana, Ogura va sortir de la xicana del revolt 2 i es va fracturar la mà dreta, fet que el va fer perdre's el Gran Premi. Només tres setmanes després de la fractura, però, va tornar a guanyar al Gran Premi de San Marino i es va situar com a líder del campionat per primera vegada. Al Gran Premi d'Indonèsia va ser segon i també al del Japó, a Motegi. Després fou quart al Gran Premi d'Austràlia i segon al de Tailàndia, cosa que li va permetre de proclamar-se Campió del Món de Moto2 per davant dels altres aspirants al campionat (Arón Canet, Fermín Aldeguer i Sergio García). Va cloure la temporada amb un quart lloc al Gran Premi de la Solidaritat del circuit de Catalunya. En total, durant el 2024 va obtenir tres victòries i vuit podis.

## Resultats al Mundial de motociclisme
### Per temporada

| Temporada | Categoria | Moto | Equip | Curses | Victòries | Podis | Poles | FLaps | Pts | Posició |
| 2018 | Moto3 | Honda | Asia Talent Team | 4 | 0 | 0 | 0 | 0 | 1 | 36è |
| 2019 | Moto3 | Honda | Honda Team Asia | 18 | 0 | 1 | 0 | 1 | 109 | 10è |
| 2020 | Moto3 | Honda | Honda Team Asia | 15 | 0 | 7 | 1 | 1 | 170 | 3r |
| 2021 | Moto2 | Kalex | Idemitsu Honda Team Asia | 17 | 0 | 1 | 0 | 1 | 120 | 8è |
| 2022 | Moto2 | Kalex | Idemitsu Honda Team Asia | 20 | 3 | 7 | 3 | 1 | 242 | 2n |
| 2023 | Moto2 | Kalex | Idemitsu Honda Team Asia | 18 | 0 | 3 | 0 | 0 | 137.5 | 9è |
| 2024 | Moto2 | Boscoscuro | MT Helmets – MSi | 19 | 3 | 8 | 2 | 1 | 274 | 1r |
| Total | Total | Total | Total | 111 | 6 | 27 | 6 | 5 | 1053.5 | |

### Per categoria

| Categoria | Temporada | 1a Cursa | 1r Podi | 1a Victòria | Curses | Victòries | Podis | Poles | FLaps | Pts | Títols |
| Moto3 | 2018–2020 | 2018 Espanya | 2019 Aragó | | 37 | 0 | 8 | 1 | 2 | 280 | 0 |
| Moto2 | 2021–actualitat | 2021 Qatar | 2021 Àustria | 2022 Espanya | 74 | 6 | 19 | 5 | 3 | 773.5 | 1 |
| Total | 2018–actualitat | 2018–actualitat | 2018–actualitat | 2018–actualitat | 111 | 6 | 27 | 6 | 5 | 1053.5 | 1 |

### Curses per any

Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pos | Pts |
| 2018 | Moto3 | Honda | QAT | ARG | AME | ESP 15 | FRA | ITA | CAT | NED 23 | GER Ret | CZE | AUT 20 | GBR | SM | ARA | THA | JPN | AUS | MAL | VAL | | 36è | 1 |
| 2019 | Moto3 | Honda | QAT 11 | ARG 17 | AME 11 | ESP 9 | FRA Ret | ITA | CAT 6 | NED 6 | GER 7 | CZE 6 | AUT 12 | GBR 10 | SM Ret | ARA 2 | THA Ret | JPN 14 | AUS 14 | MAL 4 | VAL 10 | | 10è | 109 |
| 2020 | Moto3 | Honda | QAT 3 | ESP 2 | ANC Ret | CZE 3 | AUT 4 | STY 3 | SM 2 | EMI 3 | CAT 11 | FRA 9 | ARA 14 | TER 9 | EUR 3 | VAL 8 | POR 8 | | | | | | 3r | 170 |
| 2021 | Moto2 | Kalex | QAT 17 | DOH 5 | POR Ret | ESP 7 | FRA 7 | ITA 6 | CAT Ret | GER Ret | NED 6 | STY 5 | AUT 2 | GBR 9 | ARA 8 | SM 7 | AME 7 | EMI 9 | ALR Ret | VAL | | | 8è | 120 |
| 2022 | Moto2 | Kalex | QAT 6 | INA 6 | ARG 3 | AME 2 | POR Ret | ESP 1 | FRA 5 | ITA 3 | CAT 7 | GER 8 | NED 2 | GBR 4 | AUT 1 | SM 5 | ARA 4 | JPN 1 | THA 6 | AUS 11 | MAL Ret | VAL Ret | 2n | 242 |
| 2023 | Moto2 | Kalex | POR | ARG DNS | AME 15 | ESP Ret | FRA 9 | ITA 15 | GER 14 | NED 2 | GBR 8 | AUT 3 | CAT 7 | SM 5 | IND 21 | JPN 2 | INA 17 | AUS 15 | THA 5 | MAL 4 | QAT 4 | VAL 11 | 9è | 137.5 |
| 2024 | Moto2 | Boscoscuro | QAT 4 | POR 5 | AME 7 | ESP 6 | FRA 2 | CAT 1 | ITA 5 | NED 1 | GER 3 | GBR 14 | AUT DNS | ARA 8 | SM 1 | EMI 8 | INA 2 | JPN 2 | AUS 4 | THA 2 | MAL Ret | SLD 4 | 1r | 274 |
Només es va atorgar la meitat dels punts en haver-se completat menys de dos terços de la distància de la cursa (però almenys tres voltes completes).

## Referències

* ↑ «Ai Ogura» (en anglès). Red Bull A.G.
* ↑ Castelló, Sandra. «Jerez acoge a MotoGP en el Gran Premio de España» (en castellà), 02-05-2018. [Consulta: 9 gener 2020].
* ↑ Tamanitini, Diana. «Moto3: Ai Ogura KO per il Mugello, al suo posto Gerry Salim» (en italià). CdM Edizioni, 24-05-2019.
* ↑ «Moto3 2020 - World Championship Classification» (PDF) (en anglès). Dorna Sports S.L., 22-11-2020.
* ↑ «El Idemitsu Honda Moto2 Team Asia 2021 con Ai Ogura y Somkiat Chantra» (en castellà). [Consulta: 24 abril 2021].
* ↑ «Moto2 2021 - World Championship Classification» (PDF) (en anglès). Dorna Sports S.L., 14-11-2021.
* ↑ «Moto2 2021 - Rookie of the Year Classification» (PDF) (en anglès). Dorna Sports S.L., 14-11-2021.
* ↑ Pierotti, René. «MotoGP 2022. GP di Spagna a Jerez, in Moto2 vittoria solitaria di Ai Ogura» (en italià). CRM S.r.l., 01-05-2022.
* ↑ «Moto2 2022 - World Championship Classification» (PDF) (en anglès). Dorna Sports S.L., 06-11-2022.
* ↑ «Moto2 2023 - World Championship Classification» (PDF) (en anglès). Dorna Sports S.L., 26-11-2023.
* ↑ «MT Helmets – MSI team announces Ogura and Garcia for 2024 Moto2 charge» (en anglès). motorsportweek.com, 15-09-2023. [Consulta: 24 octubre 2024].
* ↑ «HRC continues to sponsor Ai Ogura in Moto2 in 2024» (en anglès). motorcyclesports.net, 29-09-2023. [Consulta: 24 octubre 2024].
* ↑ «MT Helmets-MSi joins Boscoscuro for Moto2» (en anglès). motorcyclesports.net, 29-11-2023. [Consulta: 24 octubre 2024].
* ↑ «Trackhouse Racing sign Ai Ogura for 2025 and 2026 MotoGP™ seasons» (en anglès). motogp.com. [Consulta: 15 agost 2024].
* ↑ Puigdemont, Oriol. «Trackhouse conferma la firma di Ai Ogura» (en italià), 15-08-2024.
* ↑ «Garcia sets the pace as Ogura crashes late» (en anglès). motogp.com, 17-08-2024. [Consulta: 24 octubre 2024].
* ↑ «Ogura clinches the World Championship as Canet wins in Thailand» (en anglès). motogp.com, 27-10-2024. [Consulta: 27 octubre 2024].

## Enllaços externs

* Perfil a MotoGP.com (anglès)
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta
2024 - Ogura :
$^1$El campionat de 250cc se substituí pel nou de Moto2 la temporada de 2010. :